הזעם של בקי

הזעם של בקי (מאנגלית: The Wrath of Becky) הוא סרט פעולה עצמאי אמריקאי משנת 2023, בהפקה והפצה של חברת "קוויבר דיסטריביושן" (אנ'). זהו המשכון לסרט המתח "בקי" משנת 2020, ובו שבה לולו וילסון לתפקיד הראשי בדמותה של בקי, כאשר לצידה משחק שון ויליאם סקוט בתפקיד האנטגוניסט, דאריל. הסרט נכתב ובוים בידי מאט איינג'ל (שגם משחק) וסוזן קוט, על בסיס דמויות שייצרו ניק מוריס, ליין סקיי ורוקוס סקיי, כותבי התסריט לסרט הראשון. בכורת הסרט התקיימה ב-11 במרץ 2023, במסגרת סרטי חצות (אנ') בפסטיבל הסרטים SXSW. הוא יצא למספר מצומצם של בתי קולנוע בארצות הברית ב-26 במאי 2023, והופץ לצפייה על פי דרישה ב-16 ביוני 2023. שלוש שנים אחרי האירוע המזוויע שבו נהרג אביה (בסרט הראשון; על פי מונולוג בקדימון), בקי בת ה-16 ממשיכה לקיים חיים חשאיים, תוך שהיא בורחת משלושה בתי אומנה, ומשפרת את כישורי ההישרדות שלה. במהלך נדודיה, היא פוגשת אישה בשם אלנה שאוספת אותה טרמפ במכוניתה ביחד עם הכלב דייגו, ובסופו של דבר, בקי משתכנת בביתה של אלנה המתייחסת אל בקי כאל בת אחראית, ולא מחטטת בעברה. אנטוני, די-ג'יי ושון, שלושה חברי תא רדיקלי בשם "הגברים האצילים", עוצרים ונכנסים לדיינר שבו בקי עובדת כמלצרית. הם נוהגים כלפיה באופן מיזוגיני ומעליב, ובכעסה, היא שופכת כוס קפה חם על רגלו של אנטוני. השלושה עוקבים אחריה ופורצים לביתן של אלנה ובקי בכוונה להפחיד את הנערה. אולם האירוע מסלים, ובסופו הורג אנטוני את אלנה בירייה בראשה, מכה את בקי עד אובדן הכרה, והם חוטפים את הכלב. כאשר בקי מתאוששת, היא נשבעת למצוא את דייגו ולנקום בשלושת הגברים. מכיוון שבקי זכרה שהשלושה דיברו על כוונתם לפגוש מישהו שם "דאריל", היא מוצאת שתי כתובות מקומיות הקשורות לשם זה. הכתובת הראשונה מובילה אותה לאישה בשם "דאריל הָאֵם" (במקור באנגלית: Darryl Sr.), ובכתובת השנייה מוצאת בקי בקתה מבודדת, שם מקיים מנהיג תא "הגברים האצילים", דאריל, פגישה עם אנטוני, די-ג'יי ושון, וחבר מיליציה נוסף בשם "טוויג". בקי מתגנבת לתוך הבקתה, ומוצאת רְאָיָה לכך שהמחאה המתוכננת ליום המחרת מול בניין העירייה, תהיה למעשה פעולה מזוינת נגד הסנאטורית הרננדז. בנוסף, בקי גונבת החסן נייד סודי הכולל מידע על כל מי שקשור לגברים האצילים. בקי משאירה טלפון סלולרי על מפתן הבקתה, וכשהגברים מוצאים את הטלפון, היא מקניטה אותם דרכו. הימצאותה של בקי במקום מאלצת את אנטוני, די-ג'יי ושון להתוודות באוזני דאריל על חטיפת הכלב. דאריל שולח את אנטוני לתפוס את בקי, שמוליכה אותו שולל ליפול לתוך בור נסתר ביער, ורימון יד ממולכד מפוצץ את ראשו כאשר דאריל שב ופותח את דלת הכניסה של הבקתה. באיומי אקדח, דאריל דורש מדי-ג'יי ושון לספר לו את האמת על בקי, והם מתוודים שרצחו את אלנה. כאשר מתברר לשון שההפגנה מול בניין העירייה תהיה מרד אלים, הוא נמלך בדעתו ומנסה לעזוב את הקבוצה, אך דאריל שובר את מפרקתו של שון. מתוך פחד פני דאריל, והן מפניה של בקי, די-ג'יי נמלט מהמקום במכונית. בקי מתקשרת לדאריל וממשיכה להקניט אותו. היא מאיימת לחשוף את המזימה נגד הסנאטורית הרננדז, ומגלה לו שגנבה את ההחסן הנייד המפליל. טוויג יוצא לחפש את בקי, היא יורה מקשת מוצלבת חץ הננעץ בין לחייו, ועורפת את ראשו עם מצ'טה. אולם לבסוף, דאריל מצליח ללכוד את בקי אחרי שהוא יורה בה חץ מרדים. היא מתעוררת כבולה לכיסא, ודאריל מראה לה שהוא גנב את המפתח שהוא שומרת למזכרת (המפתח שהניע אל עלילת הסרט הראשון), ולאורכו חרותות ספרות שהן ככל הנראה קואורדינטות. למקום מגיעה האישה המבוגרת שבקי הכירה בכתובת הראשונה בשם "דאריל האם", ומתברר שהיא אימו של דאריל הגבר, והמוח שמאחורי תא "הגברים האצילים". האישה משתמשת בדייגו כדי לאיים על בקי, ודורשת לדעת היכן ההחסן הנייד. בקי מצליחה להשתחרר מכבליה. דאריל יוצא מהחדר להתאושש מתרסיס הפלפל שבקי ריססה לעברו. דאריל האם מתכוונת לירות בדייגו, אך בקי מטילה סכין שפוגעת במצחה של האישה. דאריל הַבֵּן רודף אחרי בקי לתוך היער, היא מפתה אותו לתוך מלכודת בעלי חיים הנסגרת על צווארו, ודאריל נהרג. בקי לוקחת בחזרה את המפתח וחוזרת לבקתה לחפש את דייגו. מתברר שדאריל האם שרדה את פגיעת הסכין. היא מנסה לירות בבקי, אך לא מצליחה לכוון כראוי מחמת הפציעה בראשה. בקי משסה באישה את דייגו, שהורג אותה. 24 שעות אחר כך, סוכנת ה-CIA קייט מונטנה מתשאלת את בקי לגבי ההחסן הנייד, וכיצד הצליחה להתגבר במו-ידיה על על חברי תא הגברים האצילים. במהלך התשאול מציעה מונטנה לגייס את בקי, וזו נענית להצעה. מונטנה שואלת את בקי אם היא מוכנה לגלות לְמָה קשור המפתח שברשותה. אחרי שדי-ג'יי נמלט מזירת האירועים, מכוניתו מתקלקלת ונתקעת. בעודו מנסה לחזור אל הכביש, בקי מגיעה למקום נוהגת בניידת משטרה רשמית, ולבושה בחליפה שחורה. באמצעות מטול רקטות, היא מפוצצת את די-ג'יי והמכונית שלו. בדצמבר 2021 ביקש המפיק ג'יי. די. ליפשיץ ממאט איינג'ל וסוזן קוט, לכתוב ולביים המשכון ל"בקי", ללא הנחיות נוספות, ולשניים ניתנו שלושה שבועות בלבד להשלים את התסריט. איינג'ל וקוט עיבדו את הסרט בנימה קומית יותר בהשוואה לסרט הקודם, כשהם משלבים את הסכנות והאיומים עם "קלילות של חוברת קומיקס". לצורך הזה הם שאבו השראה מהפילמוגרפיה של קוונטין טרנטינו ואדגר רייט, ומהסרטים "קיק אס" ו"דדפול". איינגל צפה גם ב"להרוג את ביל", לצורך אפיון סגנון הסרט והדמויות. מכיוון שחלפו שנתיים מהסרט הראשון, לולו וילסון רצתה דמות בוגרת יותר של בקי, ולשם כך עבדה בצמוד לאיינג'ל וקוט, בניסיון לרכך את החספוס של הדמות. ביוני 2022 פורסמה הכרזה רשמית על הסרט, בשם "בקי 2: הזעם של בקי". בהודעה נמסר גם ששון ויליאם סקוט יגלם את דמות הנבל, וכן יישא בתואר "מפיק אחראי" (Executive producer) לצידה של וילסון. ניק מוריס, שהיה שותף לכתיבת תסריט הסרט הראשון, וכן ג'ונתן מילוט וקארי מרניון שביימו אותו, צורפו גם הם כמפיקים אחראים. שלב הצילומים התקיים בחשאי בניו ג'רזי, נמשך 18 יום, ועל סיום הצילומים נמסר רשמית ב-8 ביוני 2022. צילומי השלמה התקיימו בראשית יוני 2022 בעיירה סקוטש פליינס (אנ'), גם היא בניו ג'רזי. איינג'ל וסקוט, בצוותא עם הצלמת ג'וליה סוויין, החליטו לוותר על מצלמה ידנית (אנ') שבה נעשה שימוש בסרט הראשון, והעדיפו להשתמש בסטדיקאם כדי להשיג תנועות מצלמה חלקות יותר. ב-23 בפברואר 2023, בצמוד להודעה על קיום בכורת הסרט במסגרת פסטיבל SXSW, פרסמה חברת "Yale Productios" את תמונת הכרזה הקולנועית הרשמית. הסרט יצא למספר מוגבל של בתי קולנוע בארצות הברית ב-26 במאי 2023, והופץ לצפייה ביתית ב-16 ביוני 2023. במסגרת ריאיון לרגל הקרנת הסרט בפסטיבל SXSW, אישר מאט איינג'ל שמתקיימים דיונים אודות אפשרות להפקת סרט שלישי בסדרת סרטי "בקי". אתר האינטרנט הרשמי של "הזעם של בקי" (באנגלית) "הזעם של בקי", במסד הנתונים הקולנועיים IMDb (באנגלית) "הזעם של בקי", באתר Rotten Tomatoes (באנגלית) "הזעם של בקי", באתר Metacritic (באנגלית) "הזעם של בקי", קדימון הסרט באתר יוטיוב, 27 באפריל 2023 SXSW Schedule – The wratf of Becky. SXSW.com, retrieved February 21, 2023 The Wrath of Becky Details. SXSW.com, retrieved January 23, 2023 Hillbrun; Trey III (January 11, 2023). ‘Becky’ Sequel Gets First Look at Lulu Wilson Drenched in Blood. iHorror, retrieved January 12, 2023 Grobar, Matt (June 8, 2022). Lulu Wilson To Return For Quiver’s Sequel ‘Becky 2: The Wrath Of Becky’; Seann William Scott Also Set. Deadline Hollywood, retrieved June 28, 2022 Becky 2: The Wrath of Becky (2023) Full Cast & Crew. IMDb, retrieved June 28, 2022 Miska, Brad (January 11, 2023). SXSW – ‘Evil Dead Rise’, ‘The Wrath of Becky’, & ‘Late Night With the Devil’ to Premiere!. Dread Central, retrieved January 23, 2023 Dawe, Luke (June 13, 2023). 'The Wrath of Becky' Sets Digital Release Date. Collider, retrieved June 13, 2023 Fanelli, Brian (May 25, 2023). The Wrath of Becky Explained: The High Price of Revenge. signak Horizon retrieved June 2, 2023 Michael Sirow. IMDb, retrieved June 28, 2022 Matt Angel. IMDb, retrieved June 28, 2022 Aaron Dalla Villa. IMDb, retrieved June 28, 2022 John D. Hickman. IMDb, retrieved June 28, 2022 Alison Cimmet Actress. IMDb, retrieved November 22, 2022 Treese, Tyler (March 11, 2023). The Wrath of Becky Cast & Directors Talk SXSW Premiere. Comungsoon, retrieved April 27, 2023 Wixson, Heather (March 13 2023). SXSW 2023 Interview: Daily Dead Chats with the Cast and Crew from THE WRATH OF BECKY. Daily Dead, retrieved April 27, 2023 Navarro, Meagan (March 16, 2023). ‘The Wrath of Becky’ Directors and Star Lulu Wilson Explain How Edgar Wright Inspired the Sequel. Bloody Disgusting, retrieved April 27, 2023 Mendelsohn, Jon (June 9, 2022). 'Becky 2' Wraps Filming With Seann William Scott and Lulu Wilson. Collider, retrieved June 28, 2022 Hamman, Cody (June 8, 2022). Becky 2: The Wrath of Becky: Lulu Wilson returns for sequel, joined by Seann William Scott. JoBlo, retrieved April 27, 2023 Sadie, Dean (March 16, 2023). SXSW 2023 - Creating Escapism and Making a Statement with Satire: A Conversation with ‘The Wrath of Becky’ Filmmakers Matt Angel and Suzanne Coote and Star Lulu Wilson. Script Magazine, retrieved April 27, 2023 Samuels, Remy (June 6, 2022). Grab Some Popcorn, A Movie Is Being Filmed At This Scotch Plains Diner. Patch, retrieved April 27, 2023 McAndrews, Mary Beth (March 21, 2023). ‘The Wrath of Becky’ Cinematographer and Production Designer Discuss Creating The Look Of The New Revenge Thriller. Dread Central, retrieved April 27, 2023 ציוץ של Yale Productions ברשת החברתית אקס (טוויטר), 23 בפברואר 2023 Hamman, Cody (February 24, 2023). Becky 2: The Wrath of Becky poster shows the knife-wielding heroine. JoBlo, retrieved March 6, 2023 The Wrath of Becky. Rotten Tomatoes, retrieved March 21, 2023 The Wrath of Becky (2023). Fandango, retrieved March 21, 2023 Squires, John (June 23, 2023). ‘The Wrath of Becky’ Heads Home to Digital This Friday. Bloody Disgusting, retrieved June 13, 2023 Hullender, Tatiana (march 27, 2023). The Wrath Of Becky Team Talks Team Work And Bloody Good Fun. Screen Rant, retrieved April 27, 2023